Izziņa par atzinumos sniegtajiem iebildumiem

**Ministru kabineta rīkojums projekts “Par nekustamo īpašumu Austrumu ielā 1A, Aizputē, Aizputes novadā, nodošanu Aizputes novada pašvaldības īpašumā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |
| *1* | *2* | *3* | *4* | *5* | *6* |
| – | – | – | – | – | – |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 07.07.2020. (*elektroniskā saskaņošana*) |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas 18.06.2020. atzinums Nr. 1-9.1/640 |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | – |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| *1* | *2* | *3* | *4* | *5* |
| 1. |  | **Tieslietu ministrijas 18.06.2020. atzinumā Nr. 1-9.1/640 izteiktais iebildums:**1. Tieslietu ministrija (turpmāk – ministrija) ir izskatījusi Finanšu ministrijas sagatavoto Ministru kabineta rīkojuma projektu “Par nekustamo īpašumu Austrumu ielā 1A, Aizputē, Aizputes novadā, nodošanu Aizputes novada pašvaldības īpašumā” (turpmāk – projekts) un tā sākotnējas ietekmes novērtējuma ziņojumu (turpmāk – anotācija) un uzskata, ka būtu atbalstāma projekta tālāka virzība, vienlaikus izsakot šādu iebildumu:No projektam pievienotajiem paskaidrojošajiem materiāliem konstatējams, ka nekustamā īpašuma (kadastra Nr. 6405 506 0170) sastāvā esošā būve (kadastra apzīmējums 6405 006 0170 001) (turpmāk – būve) atrodas uz nekustamā īpašuma (kadastra Nr. 6405 006 0170) sastāvā esošās zemes vienības (kadastra apzīmējums 6405 006 0170) (turpmāk – zemes vienība) Austrumu ielā 1A, Aizputē, Aizputes novadā. Saskaņā ar rīkojumam projektam pievienotajiem materiāliem secināms, ka zemesgabalam un būvei šobrīd ir viens īpašnieks – valsts, tādējādi zemesgabals un būve būtu uzskatāmi par vienotu īpašumu Civillikuma izpratnē. Ministrija norāda, ka atbilstoši Ministru kabineta 2019. gada 7. maija rīkojumā Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” norādītājam viens no valdības rīcības plānā iekļautajiem pasākumiem ir virzīties uz vienotu īpašumu (zemes un ēkas vienotības princips), turpinot uz piespiedu dalītā īpašuma sakārtošanu vērstu pasākumu īstenošanu. Valdības rīcības plānā minētais ir saistošs visām ministrijām, tostarp arī Finanšu ministrijai.Ievērojot minēto ministrija tiesiskās skaidrības veicināšanai aicina pirms nekustamā īpašuma nodošanas pašvaldībai apvienot būvi un zemes vienību vienā zemesgrāmatas nodalījumā, slēdzot Kurzemes rajona tiesas Aizputes pilsētas zemesgrāmatas nodalījumu Nr.100000333658. | **Iebildums izvērtēts, sniedzam šādu skaidrojumu.**Ņemot vērā to, ka ēkas ierakstīšana uz cita īpašnieka - šajā gadījumā – uz valsts - vārda un zemesgrāmatas nodalījuma slēgšana ir maksas pakalpojumi, kā arī to, ka nekustamie īpašumi tiek nodoti Aizputes novada pašvaldības īpašumā, līdz ar to no nekustamajiem īpašumiem valsts negūst ieņēmumus, valstij nav lietderīgi veikt Tieslietu ministrijas atzinumā minētās darbības - apvienot būvi un zemes vienību vienā zemesgrāmatas nodalījumā, slēdzot Kurzemes rajona tiesas Aizputes pilsētas zemesgrāmatas nodalījumu Nr.100000333658.Vēršam uzmanību, ka arī zemesgrāmatu nodaļas tiesnesim, ievērojot likuma “Par nekustamā īpašuma ierakstīšanu zemesgrāmatās” 14.panta otrajā daļā ietverto regulējumu ir tiesības apvienot ēkas un zemi vienā zemesgrāmatas nodalījumā, tādējādi nodrošinot zemes un būves vienotības principa ievērošanu, turklāt neprasot par to maksu no īpašnieka. Saskaņā ar minētā likuma 14.panta otro daļu, ja zemi īpašumā iegūst ēku (būvju) īpašnieks vai ēku (būvi) — zemes īpašnieks, ēkas (būves) īpašums pievienojams zemes īpašuma nodalījumam un ēku (būvju) nodalījums slēdzams arī bez īpašnieka lūguma, ja zemesgrāmatu nodaļas tiesnesis nekonstatē normatīvajos aktos noteiktos šķēršļus zemes īpašuma un ēkas (būves) īpašuma savienošanai. Šādā gadījumā nekustamajam īpašumam saglabājams zemes īpašuma kadastra numurs.Saskaņā ar Zemesgrāmatu likuma 37.pantu vairākus viena un tā paša īpašnieka nekustamus īpašumus, kuriem zemesgrāmatā atklāti atsevišķi nodalījumi, var savienot vienā nodalījumā:1) kad savienojamie īpašumi sastāda vienu saimniecisku vienību un2) kad tikai viens no savienojamiem īpašumiem apgrūtināts kādām tiesībām, vai kad visi savienojamie īpašumi apgrūtināti vienām un tām pašām tiesībām, vai kad personas, kam tiesības pieder, vienojušās par pirmtiesībām vai3) kad tāda savienošana nerunā pretim likumam. |  |
| 2. |  | 2. **Tieslietu ministrijas 18.06.2020. atzinumā Nr. 1-9.1/640 izteiktais priekšlikums**:Anotācijā norādīts, ka projekta 1.1.apakšpunktā minētajam nekustamam īpašumam zemesgrāmatā noteikts apgrūtinājums – ķīmiskās aizsargjoslas teritorija ap pazemes ūdens ņemšanas vietu “Aizpute” 2333 m² platībā.Ievērojot minēto, ministrija aicina papildināt anotāciju, norādot, ka Aizputes novada pašvaldībai pēc projekta 1.1.apakšpunktā minētā nekustamā īpašuma iegūšanas būs saistošs Aizsargjoslu likuma 39.panta pirmās daļas 3.punktā noteiktais īpašuma lietošanas tiesību aprobežojums. | **Priekšlikums ņemts vērā. Attiecīgi papildināts anotācijas I sadaļas 2.punkts.** | Anotācijas I sadaļas 2.punktā: “Aizputes novada pašvaldībai pēc projekta 1.1.apakšpunktā minētā nekustamā īpašuma iegūšanas būs saistošs Aizsargjoslu likuma 39.panta pirmās daļas 3.punktā noteiktais īpašuma lietošanas tiesību aprobežojums.” |

Atbildīgā amatpersona: \_\_\_\_\_\_\_\_\_\_\_\_\_\_\_\_

 (paraksts) \*

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| Ojars.Valkers@vni.lv |
| (e-pasta adrese) |

Līga Rozenberga

VNĪ Tiesību aktu daļas tiesību aktu speciāliste

tālr. 22046774

Liga.Rozenberga@vni.lv